Under the Dome

Under the Dome er en amerikansk thriller-, drama og science fiction-serie som gikk på CBS fra 2013 til 2015. Den ble skapt av Brian K. Vaughn og var basert på  Stephen Kings bok med samme tittel. De ledende rollene spilles av Mike Vogel, Rachelle Lefevre, Natalie Martinez, Britt Robertson og Colin Ford.

Serien går i Norge på TV 2 (hvor den hadde premiere 2. juli 2013).

 Seriens premiss 
The Kinship er en fremmed art som kan ta over enhver levende person, og utøve full kontroll over deres handlinger. En annen art hadde forsøkt å ta over The Kinships verden, under en begivenhet kjent som "The Great Destruction". For å overleve dette forlot The Kinship deres egen verden, i håp om å finne en annen livbærende planet som de kunne leve videre på. De plasserer et egg inne i en meteor for å transportere seg gjennom galaksen, i håp om at meteoren kommer til å krasje på en annen bebodd planet. Vel fremme skal egget infisere den første livsformen som berører egget. I 1988 styrter denne meteoren i småbyen Chester's Mill. Tenåringene Melanie, Pauline, Sam og Lyle oppdager snart meteoren midt i skogen. Når de fire ungdommene legger hendene sine på meteoren, åpner den seg og avslører et glødende rosa egg. Tiltrukket av egget plukker Melanie det opp. Lyle dytter henne imidlertid inn i meteoren, dreper henne og stopper The Kinship videre infeksjonsprosess. Melanies venner begraver henne og det fremmede egget, og de sverger å aldri snakke om denne hendelsen igjen.

I 2013 leter to arkeologer - Christine og Eva - etter et slikt intakt egg, som de mener befinner seg i Chester's Mill. De er ansatt for et stort energi-selskap kalt «Aktaion» som har studert andre egg som krasjet på jordkloden. Men alle de andre eggene de hadde studert var skadet. Christine og Eva oppdager det intakte egget. Mens Christine holder den, begynner infeksjonsprosessen. En stor rosa eksplosjon oppstår, og en kuppel senkes rundt dem formet som et usynlig og ugjennomtrengelig kraftfelt. Med en mini-kuppel som synker ned over egget. Christine og Eva blir sugd inn i en stor hule, som en kokong. Denne kuppelen omslutter det meste av Chester's Mill, inkludert menneskene på innsiden som blir innesperret og skilt fra resten av verden. Mens panikk oppstår må de opprettholde fred og orden seg imellom, samtidig som de også prøver å finne ut hvordan de skal komme seg ut derfra.

I løpet av de neste seks ukene skjer en rekke hendelser innenfor kuppelen. Joe og Norrie oppdager mini-kuppelen og egget inni den. Over tid blir flere og innbyggere i Chester's Mill absorbert av The Kinship, bortsett fra noen få som forsøker å slåss mot romvesenene og komme seg unna. Disse restene av byfolket er kjent som The Resistance: Julia, Big Jim, Joe, Norrie, Hunter, Barbie og Lily, en ansatt ved Aktaion. Etter en stund begynner kuppelen å forringes, fordi egget blir ødelagt. Som et resultat må The Kinship og The Resistance samarbeide for å komme seg vekk fra byen. Ellers kommer hele kuppelen å bli til stein, og alle sammen kommer til å kveles og dø. De tar til slutt ned hele kuppelen. Imidlertid planlegger The Resistance å fange og drepe The Kinship. Når kuppelen faller ned, går myndighetene inn i Chester's Mill og fengsler alle. Men de lar de ikke-infiserte menneskene (The Resistance) være frie. Alt går tilsynelatende bra frem til ett år senere, når The Resistance oppdager at slektskapets leder Dawn, fremdeles er i liv. Dawn utgir seg nå for å være en lærer, og prøver å finne et annet egg som kan forårsake en ny kuppel.

 Rolleliste 
 Mike Vogel som Dale 'Barbie' Barbara
 Rachelle Lefevre som Julia Shumway
 Natalie Martinez som Deputy Linda Esquivel
 Britt Robertson som Angie McAlister
 Alexander Koch som Junior Rennie
 Colin Ford som Joe McAlister
 Nicholas Strong som Phil Bushey
 Aisha Hinds som Carolyn Hill
 Jeff Fahey som Sheriff Howard Perkins
 Dean Norris som James 'Big Jim' Rennie
 Mackenzie Lintz som Norrie Calvert-Hill
 Jolene Purdy som Dodee Weaver

 Referanser 

 Eksterne lenker 


Kategori:Science fiction-TV-serier fra USA
Kategori:Thrillerserier fra USA
Kategori:Dramaserier fra USA
Kategori:TV-produksjoner basert på verk av Stephen King
Kategori:TV-produksjoner på CBS
Kategori:TV-produksjoner fra USA, fra 2010-årene